สวัสดีค่ะ สอบถามหน่อยค่ะ พอดีว่าทานยาคุมหมดแล้ว แล้วเริ่มทานยาเลื่อนประจำเดือนไป3วัน วันที่4ลืมทานยาเลื่อนประจำเดือน วันที่5ทานไปตอนเช้า ตอนเย็นมีเซ็กซ์กับแฟนแล้วมีประจำเดือนมา แฟนเลยเสร็จข้างใน แต่หลังจากนั้นก็ไม่มีประจำเดือนไหลออกมา คาดว่าน่าจะเป็นเพราะทานยาเลื่อนประจำเดือนไปตอนเช้า มันเลยไปหยุดไว้ แล้วแบบนี้มีโอกาสตั้งครรภ์ หรือต้องทานยาคุมฉุกเฉินไหมคะ (ไม่ได้ทานยาเลื่อนประจำเดือนแล้วค่ะ รอให้ประจำเดือนมา) ปล.เรื่องเพิ่งเกิดเมื่อวานค่ะ
สวัสดีค่ะการมีเพศสัมพันธ์ ถ้าเป็นช่วงที่มีประจำเดือนอยู่ภายใน 7 วันแรก โอกาสตั้งครรภ์เกิดได้น้อย เพราะมักเป็นช่วงที่ไม่ได้มีการตกไข่แต่อย่างไรก็ตามไม่แนะนำการนับวัน หรือการมีเพศสัมพันธ์ช่วงมีประจำเดือนเพื่อคุมกำเนิด เพราะโอกาสผิดพลาดมีได้สูง และเป็นสุขอนามัยที่ไม่ดีการกินยาเลื่อปนะรจำเดือนไปหลังจากนั้น จะทำให้เยื่อบุโพรงมดลูกหนาขึ้น และอาจจะหยุดเลือดประจำเดือนไว้ได้ชั่วคราวในขณะที่กินยา แต่พอหยุดยา ก็อาจจะมีเลือดออกมาอีกในลักษณกระปริดกระปรอยได้โอกาสตั้งครรภ์จากที่กล่าวมามีได้น้อย ถ้าแน่ใจว่าเป็นเลือดประจำเดือนที่มาตรงรอบจริง ไม่น่ามีความจำเป็นต้องใช้ยาคุมฉุกเฉิน แต่ถ้าไม่ใช่เลือดที่มาตามรอบเดือน อาจมีข้อบ่งชี้การใช้ยาคุมฉุกเฉินเช่นกัน หลังจากนี้สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ